**Ministru kabineta noteikumu projekta “Grozījumi Ministru kabineta 2015. gada 19. maija noteikumos Nr. 243 “Darbības programmas “Izaugsme un nodarbinātība” 6.1.5. specifiskā atbalsta mērķa “Valsts galveno autoceļu segu pārbūve, nestspējas palielināšana” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi Ministru kabineta 2015. gada 19.maija noteikumos Nr. 243 “Darbības programmas “Izaugsme un nodarbinātība” 6.1.5. specifiskā atbalsta mērķa “Valsts galveno autoceļu segu pārbūve, nestspējas palielināšana” ”īstenošanas noteikumi” (turpmāk – noteikumu projekts) mērķis ir nodrošināt finansējuma pārdali no 6.2.1.1.pasākuma “Latvijas dzelzceļa tīkla elektrifikācija” (turpmāk – 6.2.1.1.pasākums), ņemot vērā pārtraukto lielo projektu (projekts Nr.6.2.1.1/18/I/001 “Latvijas dzelzceļa tīkla elektrifikācija”), uz 6.1.5. specifiskā atbalsta mērķi “Valsts galveno autoceļu segu pārbūve, nestspējas palielināšana” (turpmāk – 6.1.5.SAM) valsts galveno autoceļu TEN-T tīklā pārbūvei. Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts.2) Finanšu ministrijas kā Eiropas Savienības (turpmāk – ES) fondu vadošās iestādes ierosinātie grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība” Nr.7. (turpmāk – grozījumi darbības programmā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021.gada 17.maijā Eiropas Savienības struktūrfondu un Kohēzijas fonda 2014.-2020.gada plānošanas perioda Uzraudzības komitejas (turpmāk – UK) rakstiskajā procedūrā tika apstiprināti grozījumi darbības programmas (lēmums Nr. L-2021/06), kuri ir izskatīti Ministru Kabineta (turpmāk – MK) 2021.gada 8.jūnija sēdē (prot. Nr.46, 32.§, 1.punkts).Grozījumi darbības programmā tostarp paredz Kohēzijas fonda (turpmāk – KF) finansējuma 30 835 000 *euro* apmērā pārdali 6.1.5.SAM papildu projektu īstenošanai. Grozījumi darbības programmā ir ierosināti atbilstoši MK 2020.gada 19.maija informatīvajam ziņojumam “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (prot. Nr. 34, 33.§), kā arī atbilstoši ES fondu finansējuma pārdalēm, kas saskaņotas ar Eiropas Komisiju (turpmāk – EK) un ievērojot transporta jomā alternatīvajiem projektiem vēl pieejamo ES fondu finansējumu 108,954 milj. *euro* apmērā. Atbilstoši 2020.gada aprīlī organizētajām ES fondu atbildīgo iestāžu diskusijām ar Koalīcijas sadarbības partneru darba grupu par ES fondu jautājumiem ietvaros, kur tika pārrunātas darbības programmas “Izaugsme un nodarbinātība” (turpmāk – darbības programma) ES fondu līdzfinansēto projektu īstenošanas gaita un iespējas projektu pārskatīšanai un finansējuma pārstrukturizācijai, tādējādi nodrošinot COVID-19 krīzes seku mazināšanu, Satiksmes ministrija (turpmāk \_ SM) sagatavoja un iesniedza Finanšu ministrijai (turpmāk – FM) priekšlikumus transporta nozares finansējuma pārdalēm 283,64 milj. *euro* apmērā, paredzot šādas atbalsta pasākumus:1) Dzelzceļa un pasažieru apkalpošanas infrastruktūras modernizācija – 86,7 milj. *euro*;2) Pasažieru dīzeļvilcienu ritošā sastāva iegāde - 63,665 milj. *euro*;3) Videi draudzīgā sabiedriskā transporta infrastruktūras attīstība – 85,436 milj. *euro*;4) Kuģošanas drošības TEN-t tīkla ostās veicināšana – 45,289 milj. *euro*;5) Platjoslas infrastruktūras attīstība (piekļuves punktu izveide izglītības iestādēs) – 2,55 milj. *euro*.Lai lemtu par SM sagatavoto priekšlikumu transporta nozares finansējuma pārdalēm iekļaušanu grozījumos darbības programmā, 2020.gada maijā un jūnijā notika FM kā ES fondu vadošās iestādes organizētās konsultācijas ar EK, kuru gaitā tika saņemts EK atbalsts SM ierosinājumiem attiecībā uz ES fondu pārdalēm 174,686 milj. *euro* apmērā dzelzceļa un pasažieru apkalpošanas infrastruktūras modernizācijai, videi draudzīgā sabiedriskā transporta infrastruktūras attīstībai un piekļuves punktu izveide izglītības iestādēs. Savukārt darbības programmas grozījumiem attiecībā uz investīcijām ostās un pasažieru dīzeļvilcienu ritošā sastāvā EK atbalsts netika saņemts.Atbilstoši 2020.gada 19.maijā MK sēdē izskatītajam FM informatīvajam ziņojumam “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” un ar EK saskaņotajām ES fondu finansējuma pārdalēm, transporta jomā alternatīvajiem projektiem vēl bija pieejams ES fondu finansējums 108,954 milj. *euro* apmērā.Ņemot vērā minēto, SM, analizējot iespējamos atbalsta pasākumus COVID-19 seku mazināšanai, sagatavoja un iesniedza FM priekšlikumus grozījumiem darbības programmā, kas paredzēja KF finansējuma 108,954 milj. *euro* apmērā pārdali šādiem prioritārajiem virzieniem/specifiskā atbalsta mērķiem:- 2.1.2. specifiskā atbalsta mērķis “Nodrošināt inovatīvu tehnoloģisko risinājumu ieviešanu ārējās robežas kontrolē” 13 217 837 *euro* apmērā;- 4.5.1. specifiskā atbalsta mērķis “Attīstīt videi draudzīgu sabiedriskā transporta infrastruktūru” 21 746 403 *euro* apmērā;- 6.1.3. specifiskā atbalsta mērķis “Nodrošināt nepieciešamo infrastruktūru uz Rīgas maģistrālajiem pārvadiem un novērts maģistrālo ielu fragmentāro raksturu” 13 515 000 *euro* apmērā;- 6.1.4. specifiskā atbalsta mērķis “Pilsētu infrastruktūras sasaiste ar TEN-T tīklu” 4 840 000 *euro* apmērā;- 6.1.5. specifiskā atbalsta mērķis “Valsts galveno autoceļu segu pārbūve, nestspējas palielināšana” 30 835 000 *euro* apmērā;- 6.1.7. specifiskā atbalsta mērķis “Multimodāla transporta sistēmas iespējošana” 24 800 000 *euro* apmērā.SM, vērtējot iespējamo ES fondu finansējuma pārdali starp pasākumiem, secināja, ka efektīvai ES fondu finansējuma apgūšanai izvēlēti iepriekš minētie pasākumi, t.sk. tāds, kuram nepieciešams nodrošināt valsts budžeta finansējumu, jo veikt finansējuma pārdali uz citiem pasākumiem, kuriem nebūtu ietekme uz valsts budžetu, nebija iespējama, ievērojot to gatavību un īstenošanai atlikušo plānošanas perioda termiņu.Vienlaikus sekmīgas 6.1.5.SAM projektu īstenošanas rezultātā ir izveidojies KF finansējuma atlikums 6 389 724 *euro* apmērā, t.sk.:1) atlikums, kas radies līdz 2020.gada 22.oktobrim, ir 2 803 915 *euro*;2) atlikums, kas radies pēc 2020.gada 22.oktobra, ir 3 585 809 *euro*.MK protokollēmums[[1]](#footnote-2) paredz, ka ES fondu atbildīgajām iestādēm un Centrālajai finanšu un līgumu aģentūrai kā ES fondu sadarbības iestādei (turpmāk – sadarbības iestāde) līdz ES fondu 2014.-2020.gada plānošanas perioda beigām atbilstoši kompetencei veikt nepieciešamās darbības virssaistību kompensēšanai no ES fondu atbrīvotā finansējuma, tas ir, ietaupījumus projektā, kas rodas pēc visu projektā plānoto darbību īstenošanas, neatbilstoši veiktos izdevumus un vienošanās/līgumu par projekta īstenošanu laušanas rezultātā atbrīvoto finansējumu nepārdala citiem projektiem vai jaunām projekta darbībām. Šo ierobežojumu nepiemēro uz vienošanās/līgumu par projekta īstenošanu grozījumu priekšlikumiem par ES fondu finansējuma atbrīvošanu, kas iesniegti sadarbības iestādē pirms vai viena mēneša laikā pēc šī protokollēmuma spēkā stāšanās. Attiecīgi 6.1.5.SAM ietvaros jauniem projektiem atļauts novirzīt KF finansējuma atlikumu, kas radies līdz 2020.gada 22.oktobrim, 2 803 915 *euro* apmērā.Ievērojot minēto, papildu projektu īstenošanai 6.1.5.SAM ietvaros ir pieejams KF fonda finansējums 33 638 915 *euro* apmērā. Visi galveno autoceļu plānotie projektu posmi A5, A8, A10, un A13 maršrutā atrodas Trans - Eiropas transporta tīklā (TEN-T) un, lai nodrošinātu autoceļu lietotājiem komfortablus, drošus un videi draudzīgus braukšanas apstākļus, jāveic autoceļa satiksmes drošības un tehniskā stāvokļa uzlabošana, kā arī modernizēšana. Papildu sakārtojamo autoceļu posmi tika izvēlēti atbilstoši Valsts autoceļu sakārtošanas programmai 2014.–2020.gadam. Tie tika atlasīti, ņemot vērā šādus kritērijus - autoceļu segas stāvoklis, satiksmes parametri - intensitāte un slodze, tādejādi nodrošinot sasniedzamību un ceļu kvalitāti.Projektu mērķis ir veikt autoceļu segas pārbūvi, kas ietver jaunas asfaltbetona segas izbūvi, kā rezultātā tiks nodrošināti autoceļu lietotājiem komfortabli un droši braukšanas apstākļi. Veicot nepieciešamos satiksmes drošības paaugstināšanas pasākumus, autoceļi tiks nodrošināti ar moderniem satiksmes vadības līdzekļiem. Autoceļu segas pārbūve nodrošinās, ka autoceļu maksimālā autotransporta dzenošās ass slodze pēc projektu īstenošanas būs 11,5 tonnas un maksimālā nekontrolētā transportlīdzekļa pilnā masa būs 44 tonnas. Papildu projektu īstenošana nodrošinās A13, A8 un A10 maršrutu pilnu pārbūvi, nodrošinot autoceļu lietotājiem komfortablus un drošus braukšanas apstākļus visa maršruta garumā. **Projekts A13 Krievijas robeža (Grebņeva) - Rēzekne - Daugavpils - Lietuvas robeža (Medumi), km 2,90-14,08.** Projekta mērķis ir veikt valsts galvenā autoceļa A13 Krievijas robeža (Grebņeva) - Rēzekne - Daugavpils - Lietuvas robeža (Medumi)) segas pārbūvi (paaugstinot segas nestspēju), kas ietver jauna asfaltbetona segas izbūvi 11,18 km garumā, kā rezultātā tiks nodrošināti autoceļu lietotājiem komfortabli un droši braukšanas apstākļi.A13 Krievijas robeža (Grebņeva) - Rēzekne - Daugavpils - Lietuvas robeža (Medumi) posma km 2,90-14,08 pārbūvei ir izstrādāts un apstiprināts būvprojekts. Projekts ietver arī Rītupes tilta, Zilbes strauta caurtekas pārbūvi, gājēju un velosipēdistu celiņa izbūvi, kā arī rotācijas apļa izbūvi.Minētais posms ir pēdējais pārbūvējamais posms visā A13 Krievijas robeža (Grebņeva) - Rēzekne - Daugavpils - Lietuvas robeža (Medumi) maršrutā. Tā pārbūve nodrošinās divu valsts robežpunktu Grebņeva (Krievija) un Medumi (Lietuva) savienojumu pa augstas kvalitātes, modernu, satiksmei drošu un videi draudzīgu autoceļu.Projekta ietvaros nepieciešamā attiecināmo izmaksu kopsumma ir 7 212 900 *euro* (2021.gadā  2 163 871 *euro*, 2022.gadā 4 327 740 *euro* un 2023.gadā 721 289 *euro*), t.sk. KF finansējums 6 130 965 *euro* (2021.gadā  1 839 290 *euro*, 2022.gadā  3 678 579 *euro* un 2023.gadā  613 096 *euro*) un valsts budžeta finansējums 1 081 935 *euro* (2021.gadā 324 581 *euro*, 2022.gadā 649 161 *euro* un 2023.gadā 108 193 *euro*).**Projekts A8 Rīga - Jelgava - Eleja - Lietuvas robeža (Meitene) labā brauktuve, km 9,93-18,93.**Projekta mērķis ir veikt valsts galvenā autoceļa A8 Rīga -Jelgava - Eleja - Lietuvas robeža (Meitene) labās brauktuves segas pārbūvi (paaugstinot segas nestspēju), kas ietver jaunas asfaltbetona segas izbūvi 9.00 km garumā, kā rezultātā tiks nodrošināti autoceļu lietotājiem komfortabli un droši braukšanas apstākļi.A8 Rīga - Jelgava - Eleja - Lietuvas robeža (Meitene), km 9,93-18,93, labā brauktuve posma pārbūvei ir izstrādāts un apstiprināts būvprojekts.Minētais posms ir pēdējais nesakārtotais posms visā A8 Rīga - Jelgava - Eleja - Lietuvas robeža (Meitene) maršrutā. Tā pārbūve nodrošinās augstas kvalitātes, modernu, satiksmei drošu un videi draudzīgu autoceļu starptautiskajā maršrutā ar vienu no augstākajām satiksmes intensitātēm valstī – 25 tūkst. a/m diennaktī.Projekta ietvaros nepieciešamā attiecināmo izmaksu kopsumma ir 10 818 480 *euro* (2021.gadā  3 000 000 *euro*, 2022.gadā  7 000 000 *euro* un 2023.gadā 818 480 *euro*), t.sk. KF finansējums 9 195 708 *euro* (2021.gadā  2 550 000 *euro*, 2022.gadā  5 950 000 *euro* un 2023.gadā  695 708 *euro*) un valsts budžeta finansējums 1 622 772 *euro* (2021.gadā 450 000 *euro*, 2022.gadā 1 050 000 *euro* un 2023.gadā 122 772 *euro*).**Projekts A10 Rīga - Ventspils km 41,18-52,73.** Projekta mērķis ir veikt valsts galvenā autoceļa A10 Rīga - Ventspils, km 41,18-52,73 segas pārbūvi (paaugstinot segas nestspēju), kas ietver jaunas asfaltbetona segas izbūvi 11,55 km garumā, kā rezultātā tiks nodrošināti autoceļa lietotājiem komfortabli un droši braukšanas apstākļi, kā arī samazinās siltumnīcefekta gāzu (SEG) emisijas. Projekts ietver arī divu tiltu pār Vēršupīti pārbūvi. Projektam ir izstrādāts un apstiprināts būvprojekts.Projektā ietvertais posms ir pēdējais pārbūvējamais posms visā A10 Rīga – Ventspils maršrutā. Tā pārbūve nodrošinās autoceļa maršruta, kas savieno valsts galvaspilsētu Rīga ar Ventspils pilsētu un ostu pa augstas kvalitātes, modernu, satiksmei drošu un videi draudzīgu autoceļu.Projekta ietvaros nepieciešamā attiecināmo izmaksu kopsumma ir 14 089 300 *euro* (2021.gadā  4 000 000 *euro*, 2022.gadā  9 000 000 *euro* un 2023.gadā  1 089 300 *euro*), t.sk. KF finansējums 11 975 905 *euro* (2021.gadā  3 400 000 *euro*, 2022.gadā  7 650 000 *euro* un 2023.gadā  925 905 *euro*) un valsts budžeta finansējums 2 113 395 *euro* (2021.gadā 600 000 *euro*, 2022.gadā 1 350 000 *euro* un 2023.gadā 163 395 *euro*).**Projekts A5 Rīgas apvedceļš (Salaspils - Babīte) km 38,20 – 40,85**.Projekta mērķis ir veikt valsts galvenā autoceļa A5 - Rīgas apvedceļa (Salaspils - Babīte) abu brauktuves posmu (km 38,20 – 40,85) asfaltbetona segas pārbūvi, kas ietver jauna asfaltbetona seguma izbūvi un pārvadu pār dzelzceļu pārbūvi, tādējādi nodrošinot autoceļa lietotājiem komfortablus un drošus braukšanas apstākļus, samazinot auto braukšanas izmaksas un ceļā pavadīto laiku. Investīciju rezultātā samazināsies uzturēšanas izmaksas, uzlabosies satiksmes drošība, iedzīvotāju mobilitāte un dzīves vides kvalitāte. Sakārtotais autoceļš ļaus samazināt pārvietošanās ilgumu un publisko pakalpojumu pieejamību, kā arī pieaugs ekonomiskā aktivitāte.Projekta ietvaros nepieciešamā attiecināmo izmaksu kopsumma ir 7 454 515 *euro* (2022.gadā 4 472 709 *euro* un 2023.gadā 2 981 806 *euro*), t.sk. KF finansējums 6 336 337 *euro* (2022.gadā 3 801 802 *euro* un 2023.gadā 2 534 535 *euro*) un valsts budžeta finansējums 1 118 178 *euro* (2022.gadā 670 907 *euro* un 2023.gadā 447 271 *euro*).Ievērojot minēto, noteikumu projekts paredz šādus grozījumus MK 2015.gada 19.maija noteikumos Nr.243 “Darbības programmas “Izaugsme un nodarbinātība” 6.1.5. specifiskā atbalsta mērķa “Valsts galveno autoceļu segu pārbūve, nestspējas palielināšana” īstenošanas noteikumi” (turpmāk – MK noteikumi Nr.243):1) palielināt 6.1.5.SAM pieejamo kopējo attiecināmo finansējumu par 36 276 471 *euro*, t.sk. KF par 30 835 000 *euro* un valsts budžeta finansējumu par 5 441 471 *euro*;2) precizēt specifiskā atbalsta mērķa ietvaros līdz 2023.gada 31.decembrim sasniedzamo specifiskā atbalsta mērķa iznākuma rādītāju –pārbūvēti vai modernizēti valsts galvenie autoceļi 327 km garumā;3) svītrot MK noteikumu Nr.243 9.punktu, ņemot vērā, ka pēc MK 2019.gada 11.oktobra lēmuma par snieguma rezerves finansējuma izmantošanu tas ir zaudējis aktualitāti;4) noteikt, ka projekta iesniegumu Centrālā finanšu un līgumu aģentūrā kā ES fondu sadarbības iestādē (turpmāk – CFLA) iesniedz elektroniski, izmantojot Kohēzijas politikas fondu vadības informācijas sistēmu 2014.–2020.gadam (turpmāk – KP VIS). Ņemot vērā Eiropas Reģionālās attīstības fonda, Eiropas Sociālā fonda un KF projektu iesniegumu atlases metodikas 2014.–2020.gadam (turpmāk – metodika) 2.pielikumā noteikto vienoto kritēriju Nr.5, kas paredz, ka projekta iesniegums ir iesniedzams, izmantojot KP VIS. Noteikumu projektā iekļautais nosacījums par projekta iesniegumu iesniegšanu KP VIS attiecas uz projektiem, kurus paredzēts iesniegt, ievērojot KF finansējuma pārdali. Ar ES fondu Uzraudzības komitejas 2020.gada 7.aprīļa lēmumu Nr.L-2020/08 projekta iesnieguma iesniegšana KP VIS tika noteikta kā vienotais kritērijs, kas obligāti piemērojams projektu iesniegumu vērtēšanā. Līdz tam metodikas 2.pielikumā bija noteikta iespēja iesniegt projekta iesniegumu papīra formā, elektroniska dokumenta formā vai KP VIS. Nosacījums par projekta iesnieguma iesniegšanu KP VIS ir iekļauts noteikumu projektā, lai nodrošinātu atbilstību metodikas 2.pielikumā noteiktajam vienotajam kritērijam un noteiktu vienotu projekta iesnieguma iesniegšanas veidu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Kopumā ierosinātie grozījumi MK noteikumos Nr.243 veicinās 6.1.5.SAM mērķa un uzraudzības radītāju sasniegšanu.MK noteikumu projektam nav ietekmes uz projektu iesniegumiem, kuriem jau ir pieņemts lēmums un noslēgtas vienošanās ar sadarbības iestādi.Lai nodrošinātu jaunu projektu iesniegumu iesniegšanu CFLA, nepieciešams veikt attiecīgus grozījumus 6.1.5.SAM projektu iesniegumu atlases nolikumā un nolikuma pielikumā “Projektu iesniegumu vērtēšanas kritēriju piemērošanas metodika”, nosakot pieejamo kopējo attiecināmo finansējumu vienošanās par projekta īstenošanu slēgšanai, ņemot vērā papildu piešķirto KF finansējumu 30 835 000 *euro* apmērā un KF finansējuma atlikumu 2 803 915 *euro* apmērā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz ceļu satiksmes dalībniekiem, VSIA “Latvijas valsts ceļi” kā finansējuma saņēmēju un projekta īstenotāju.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | 7 789 290 |  0 | 21 080 381 |  0 | 4 769 244 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 7 789 290 | 0  | 21 080 381 |  0 | 4 769 244 | 0 |
| 1.2. valsts speciālais budžets |  0 | 0  |  0 |  0 |  0 |  0 |  0 |
| 1.3. pašvaldību budžets |  0 | 0  | 0  | 0  | 0  | 0  | 0  |
| 2. Budžeta izdevumi |  0 | 9 163 871  | 0  | 24 800 449 |  0 | 5 610 875 | 0 |
| 2.1. valsts pamatbudžets |  0 | 9 163 871 | 0  | 24 800 449 | 0  | 5 610 875 | 0 |
| 2.2. valsts speciālais budžets |  0 | 0  | 0  | 0  | 0  | 0  | 0  |
| 2.3. pašvaldību budžets |  0 |  0 |  0 | 0  | 0  | 0  | 0  |
| 3. Finansiālā ietekme |  0 | -1  374 581 | 0  | -3 720 068 | 0  | -841 631 | 0  |
| 3.1. valsts pamatbudžets |  0 | -1 374 581 | 0  | -3 720 068 | 0  | -841 631 | 0  |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 | 0  | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -1 374 581 | X | -3 720 068 | X | -841 631 | 0 |
| 5.1. valsts pamatbudžets | -1 374 581 | -3 720 068 | -841 631 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz palielināt 6.1.5.SAM pieejamo kopējo attiecināmo finansējumu par 36 276 471 *euro*, līdz ar to pēc noteikumu projekta spēkā stāšanās 6.1.5.SAM pieejamais kopējais attiecināmais finansējums būs ne mazāks kā 303 284 102 *euro*, tai skaitā KF finansējums nepārsniedz 257 791 486 *euro* un valsts budžeta finansējums nav mazāks kā 45 492 616 *euro*. Papildus 6.1.5.SAM projektu īstenošanas rezultātā KF finansējuma atlikums ir 2 803 915 *euro* apmērā. Līdz ar to papildu projektu īstenošanai pieejamais kopējais attiecināmais finansējums nav mazāks kā 39 575 195 *euro*, tai skaitā KF finansējums nepārsniedz 33 638 915 *euro* un valsts budžeta finansējums nav mazāks kā 5 936 280 *euro*.Kopējais indikatīvais finansējuma sadalījums pa gadiem 6.1.5.SAM papildu projektu ietvaros ir šāds:2021.gadā – 9 163 871 *euro*, t.sk. KF finansējums 7 789 290 *euro* unvalsts budžeta finansējums 1 374 581 *euro*;2022.gadā – 24 800 449 *euro*, t.sk. KF finansējums 21 080 381 *euro* un valsts budžeta finansējums 3 720 068 *euro*;2023.gadā – 5 610 875 *euro*, t.sk. KF finansējums 4 769 244 *euro* un valsts budžeta finansējums 841 631 *euro*;Finansējuma sadalījums pa gadiem norādīts indikatīvi un var tikt precizēts.Ieņēmumi ir KF finansējuma daļa un izdevumi ir kopīgie nepieciešamie līdzekļi t.sk. KF finansējuma daļa ir 85%, valsts budžeta finansējuma daļa ir 15%.Finansējums paredzēts darbībām, kas atbilst EK īstenošanas regulā (ES) Nr. 215/2014 noteiktajai intervences kategorijai “Transporta infrastruktūra” - 033 TEN-T rekonstruēts vai uzlabots ceļš. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts nerada amata vietu skaita izmaiņas. |
| 8. Cita informācija | Projektu īstenošanai nepieciešamie valsts budžeta līdzekļi normatīvajos aktos noteiktā kārtība tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām noteikumu projekta izstrādes posmā 2021.gada 23.aprīlī tika ievietots Satiksmes ministrijas tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> un MK tīmekļa vietnē www.mk.gov.lv. |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā ES fondu atbildīgā iestāde, CFLA kā sadarbības iestāde un VSIA “Latvijas valsts ceļi” kā finansējuma saņēmējs un projekta īstenotājs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs institūciju funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāre I. Stepanova

Korotkoručko, 67028243

andzela.korotkorucko@sam.gov.lv

1. MK 2020.gada 22.septembra sēdes protokollēmuma Nr.55 30.§ “Informatīvais ziņojums “Par Kohēzijas politikas Eiropas Savienības fondu investīciju aktualitātēm (pusgada ziņojums)”” 2.1.apakšpunkts, pieejams:

<https://eportfelis.mk.gov.lv/eportfelis/DesktopModules/NOpenDocument.aspx?tabindex=0&tabid=8&DocTypeID=2&BriefcaseID=38754&mid=38&IsIPD=0> [↑](#footnote-ref-2)